Guillén II d'Alemanya, naixito de Potsdam (Reino de Prusia) o 27 de chinero de 1859 y muerto en Doorn (Provincia d'Utrecht, Países Baixos) o 5 de chunio de 1941, estió o zaguer Emperador de l'Imperio alemán y Rei de Prusia sucedindo a lo suyo pai Frederico III d'Alemanya o 15 de chunio de 1888 dica o 9 de noviembre de 1918, quan se proclamoron o Estato libre de Prusia (como parte d'a Republica de Weimar) y a propia Republica de Weimar, en os moments finals d'a Primera Guerra Mundial quan s'esboldregó a potencia melitar d'as Potencias Centrals de que feban parte os alemans. Alavez, Guillén II se refuchió en os Países Baixos (que heban estato neutrals en a guerra) dica la suya muerte, quan o suyo país d'acullita heba estato invadito por os alemans d'o Tercer Reich mientres a Segunda Guerra Mundial.